CELEX: 31972R2531
Language: el
Date: 1972-12-04 00:00:00
Title: Κανονισμός (Ευρατόμ, ΕΚΑΧ, ΕΟΚ) αριθ. 2531/72 του Συμβουλίου της 4ης Δεκεμβρίου 1972 περί τροποποιήσεως του κανονισμού (ΕΟΚ, Ευρατόμ, ΕΚΑΧ) αριθ. 260/68 «περί καθορισμού των όρων και της διαδικασίας επιβολής του φόρου υπέρ των Ευρωπαϊκών Κοινοτήτων»

Avis juridique important

|

31972R2531

Κανονισμός (Ευρατόμ, ΕΚΑΧ, ΕΟΚ) αριθ. 2531/72 του Συμβουλίου της 4ης Δεκεμβρίου 1972 περί τροποποιήσεως του κανονισμού (ΕΟΚ, Ευρατόμ, ΕΚΑΧ) αριθ. 260/68 «περί καθορισμού των όρων και της διαδικασίας επιβολής του φόρου υπέρ των Ευρωπαϊκών Κοινοτήτων»  

Επίσημη Εφημερίδα αριθ. L 272 της 05/12/1972 σ. 0006 - 0006 Φινλανδική ειδική έκδοση: Κεφάλαιο 1 τόμος 1 σ. 0097  Δανική ειδική έκδοση: Σειρά I Κεφάλαιο 1972(1-8.12) σ. 0016  Σουηδική ειδική έκδοση: Κεφάλαιο 1 τόμος 1 σ. 0097  Αγγλική ειδική έκδοση: Σειρά I Κεφάλαιο 1972(1-8.12) σ. 0016  Ελληνική ειδική έκδοση: Κεφάλαιο 01 τόμος 1 σ. 0155  Ισπανική ειδική έκδοση: Κεφάλαιο 01 τόμος 1 σ. 0182  Πορτογαλική ειδική έκδοση : Κεφάλαιο 01 τόμος 1 σ. 0182 

ΚΑΝΟΝΙΣΜΟΣ (ΕΥΡΑΤΟΜ, ΕΚΑΧ, ΕΟΚ) αριθ. 2531/72 ΤΟΥ ΣΥΜΒΟΥΛΙΟΥ της 4ης Δεκεμβρίου 1972 περί τροποποιήσεως του κανονισμού (ΕΟΚ, Ευρατόμ, ΕΚΑΧ) αριθ. 260/68 "περί καθορισμού των όρων και της διαδικασίας επιβολής του φόρου υπέρ των Ευρωπαϊκών  Κοινοτήτων"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως το άρθρο 13,  την πρόταση της Επιτροπής,  Εκτιμώντας:  ότι επιβάλλεται να τροποποιηθεί ο κανονισμός (ΕΟΚ, Ευρατόμ, ΕΚΑΧ) αριθ. 260/68 του Συμβουλίου της 29ης Φεβρουαρίου 1968 περί καθορισμού των όρων και της διαδικασίας επιβολής του φόρου υπέρ των Ευρωπαϊκών Κοινοτήτων(1), ο οποίος ετροποποιήθη από τον  κανονισμό (Ευρατόμ, ΕΚΑΧ, ΕΟΚ) αριθ. 1370/72(2), προκειμένου να ληφθεί υπόψη ο κανονισμός (Ευρατόμ, ΕΚΑΧ, ΕΟΚ) αριθ. 2530/72 περί ειδικών και προσωρινών μέτρων όσον αφορά την πρόσληψη υπαλλήλων από τις Ευρωπαϊκές Κοινότητες, λόγω της προσχωρήσεως νέων  Κρατών μελών, καθώς και όσον αφορά την οριστική λήξη των καθηκόντων των υπαλλήλων των Κοινοτήτων(3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ, Ευρατόμ, ΕΚΑΧ) αριθ. 260/68 τροποποιείται ως εξής:  α) Στο άρθρο 2 προστίθεται τέταρτη και πέμπτη περίπτωση που έχουν ως εξής:  "- οι δικαιούχοι της αποζημιώσεως που προβλέπεται στην περίπτωση οριστικής λήξεως των καθηκόντων από το άρθρο 3 του κανονισμού (Ευρατόμ, ΕΚΑΧ, ΕΟΚ) αριθ. 2530/72- - οι δικαιούχοι του επιδόματος που προβλέπεται στην περίπτωση οριστικής λήψεως των καθηκόντων από το άρθρο 4 του κανονισμού (Ευρατόμ, ΕΚΑΧ, ΕΟΚ) αριθ. 2530/72-" β) Στο άρθρο 6 παράγραφος 1 περίπτωση β) προστίθεται το ακόλουθο κείμενο:  "Οι διατάξεις αυτές εφαρμόζονται επίσης επί των καταβολών που πραγματοποιούνται δυνάμει του άρθρου 4 του κανονισμού (Ευρατόμ, ΕΚΑΧ, ΕΟΚ) αριθ. 2530/72-"  Άρθρο 2  Ο παρών κανονισμός αρχίζει να ισχύει την 7η Δεκεμβρίου 1972.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Δεκεμβρίου 1972.  Για το Συμβούλιο Ο Πρόεδρος N. SCHMELZER  (1) ΕΕ αριθ. Ν 56 της 4. 3. 1968, σ. 8.  (2) ΕΕ αριθ. Ν 149 της 1. 7. 1972, σ. 3.  (3) ΕΕ αριθ. Ν 272 της 5. 12. 1972, σ. 1.